Skemmdir voru unnar á bíl Dags B. Eggertssonar borgarstjóra í seinustu viku. Talið er að skotið hafi verið á bílinn. Grunur leikur á að sá sem var þar að verki hafi einnig skotið að skrifstofu Samfylkingarinnar í Sóltúni í seinustu viku.
Rannsókn málsins er í höndum rannsóknardeildar lögreglunnar á höfuðborgarsvæðinu. Lögreglan gaf út yfirlýsingu í morgun þar sem segir að málið sé litið alvarlegum augum. Rannsóknin beinist að því hvort skotið hafi verið á bíl borgarstjóra og hvort það tengist skotárás á skrifstofu Samfylkingarinnar og Valhöll í seinustu viku.
Ekki hefur verið upplýst hvers konar riffli var beitt í þessum tilvikum.
Í 220. grein hegningarlaga segir að sá sem í ábataskyni, af gáska eða á annan ófyrirleitinn hátt stofnar lífi eða heilsu annarra í augljósan háska, skuli sæta allt að fjögurra ára fangelsi.
Fréttastofa hefur heimildir fyrir því að lögregla hafi staðið vakt við heimili borgarstjóra um helgina. Talið er að það tengist skotárás á bíl fjölskyldunnar.
Skotið var á bíl Dags B. Eggertssonar borgarstjóra Reykjavíkur í seinustu viku. Lögregla vaktaði heimili hans um helgina vegna málsins. 